recursal/SuperWikiNEXT-32B huggingface dataset:
Kumpulan **ASK**  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu rock Melayu.

Kumpulan ASK mulai dikenali ramai setelah menyertai *Batu-Batu Perjuangan*. Mereka kemudiannya terbabit dalam penghasilan album kompilasi Hikayat Rock - BB pada tahun 1988

Kumpulan ASK berasal dari kluang, Johor Darul Takzim.

Ahli-ahli
---------

Kumpulan ASK terdiri daripada 5 orang ahli yang kesemuanya lelaki.
Pemain gitar- Hamizan Omar
Gitar Bass - Allahyarham Raob Bass
Keyboard - Sulaiman Yassin
Drum - Nani
Vocal - Syed Edo
Ahli-ahli dipilih yang terbaik di antara band-band rock dari Kluang,Johor ketika itu untuk mewakili Kluang ke pertandingan dan festival rock.
Band-band dari kluang iaitu Band Anak Adam Hamizan Omar(Mitchgen)gitar dan Syed Edo sebagai vocalist,Drum dari Band Prodigy iaitu Nani,Bass dari Band Undercover-Raob Bass manakala keyboard dari Band Rengam-Sulaiman Yassin(Man) dan diuruskan Hashim di bawah Undercover Studio Kluang dan diambil alih oleh En.Zainal Flame.Setahun sebelum ahli-ahli band ASK membawa haluan masing-masing,ASK telah menanda tangan kontrak dgn Box office production di bawah En.Ali Bakar dgn.menghasil dua album komplikasi Hikayat Rock dan Pancacerawakala.Ketkaitu garis panduan untuk lagu dan penampilan artis oleh kerajaan(RTM)amat ketat.Lagu-lagu ASK telah di gam dan seterusnya kerana tidak dapat siarkan lagu mereka dan publiksisi ke televisyen dan radio,mereka mengambil keputusan membawa haluan masing-masing.Raob Bass telah bersama band Baba,Naja dan Amok,Sulaiman main keyboard bersama Kombo Pentasrama,Syed Edo bergerak solo dengan menyanyi di kelab manakala Hamizan dan Nani bermain muzik secara part time.Huruf ASK sebenarnya ialah All Star Kluang yang telah diberi nama oleh pengasasnya En.Hashyim dan beberapa lagi pemuzik-pemuzik lama dari Kluang yang telah bersara.Akan tetapi ahli-ahli band ASK telah mengubahnya kepada Anak Sejati Kluang kerana merasakan mereka belum layak mendapat gelaran itu walaupun pemillihan mereka di atas penilaian panel terdiri dari pemuzik-pemuzik venteran dari Kluang,Johor seperti En.Hashyim bekas Bassist band Undercover,En.Zainal (B)Drummer band Flame,En.Hamid (B)Drummer band Machine Head dan juga pendapat-pendapat dari individu-individu peminat muzik dari Kluang yang bertujuan untuk menaikkan nama Kluang ke pesada muzik rock Malaysia.

Diskografi
----------

Album
-----

* Hikayat Rock - BB '88 (Album kompilasi)

### Lagu-lagu

1. Perjalanan Hidupku
2. Angkara Manusia

Pautan luar
-----------

* 

|  |  |
| --- | --- |
| Ikon tunas | Rencana berkenaan kugiran atau kumpulan muzik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Burung Belatuk Mas** adalah satu daripada haiwan dilindungi di Malaysia. Pemburuannya memerlukan lesen pemburuan. Nama sainsnya *Dinopium javanense* (Madoc, 1976; Tweedie, 1960, 1970). Nama Inggerisnya "Common Golden-backed Woodpecker" (Tweedie, 1960, 1970) atau "Golden-backed Three-toed Woodpecker" (Madoc, 1976). Ia juga dikenali sebagai burung Belatuk Pinang Muda.

Ciri-ciri
---------

Panjang 28 cm. Belakang atasnya berwarna kuning mas manakala belakang bawahnya merah terang. Ekor dan tepi sayapnya hitam. Perutnya putih manakala tepi bulu pelepahnya hitam, memberikan kesan sisik pada perutnya. Pipinya berbelang hitam putih. Kepala atasnya merah kirmizi pada jantan dan hitam-putih pada betina.

Belatuk Mas adalah spesies belatuk Semenanjung Malaysia yang paling lumrah, dan sering kelihatan di kawasan tanah pamah terutamanya di kampung, belukar, dan ladang kelapa. Belatuk mas boleh dilihat bertenggek secara menegak pada batang kelapa sambil berlari memanjat naik atau mengelilingi batang kelapa untuk mencari ulat dan serangga; berpaling ke belakang untuk mendengar; mematuk-matuk kuat batang atau dahan; dan terbang berombak-ombak sambil gelongsor ketika mengepak sayap.

Bunyinya berupa teriakan kasar dan nyaring yang dibuatnya sambil terbang dari pokok ke pokok.

Pembiakan
---------

Belatuk mas membiak dari Februari hingga Julai (Tweedie, 1960, 1970; Madoc, 1976). Sarangnya berupa lubang dalam batang pokok mati, terutamanya pokok kelapa, yang dibuatnya dengan mematuk batang pokok dengan paruhnya yang kuat itu, 25 cm ke bawah pintu masuk lubang dan 4 hingga 13 meter dari tanah (Madoc, 1976). Telurnya putih, tiga biji.

Rujukan
-------

Madoc, G.C. (1976). *An Introduction to Malayan Birds*. Kuala Lumpur: Malayan Nature Society.

Tweedie, M.W.F. (1960). *Common Malayan Birds* (1 ed). (1970) *Common Birds of the Malay Peninsula* (2 ed.) Kuala Lumpur: Longman. ISBN 0-582-69450-7.

Pautan luar
-----------

* Carian Google burung Belatuk Mas.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Burung Belatuk Ranting** merupakan salah satu daripada haiwan terlindung di Malaysia. Pemburuannya memerlukan lesen pemburuan. Nama sainsnya *Picus mentalis*.

Ciri-ciri
---------

Burung Belatuk Ranting ialah haiwan berdarah panas, mempunyai sayap dan tubuh yang diselubungi bulu pelepah. Burung Belatuk Ranting mempunyai paruh tanpa gigi.

Jantung Burung Belatuk Ranting terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai burung, Burung Belatuk Ranting membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Pautan luar
-----------

* Carian Google burung Belatuk Ranting.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |

1. ↑  BirdLife International (2012). "*Picus mentalis*". *Senarai Merah Spesies Terancam IUCN Versi 2013.2*. Kesatuan Pemuliharaan Alam Sekitar Antarabangsa. Dicapai pada 26 November 2013.CS1 maint: ref=harv (link)
***U.S. News & World Report*** adalah senaskhah majalah akhbar Amerika Syarikat yang diterbitkan di Washington, D.C. Bersama dengan *Time* dan *Newsweek* ia merupakan majalah mingguan utama untuk banyak tahun, lebih banyak menumpukan terhadap cerita politik, ekonomi, kesihatan dan pendidikan berbanding saingannya. Dalam tahun-tahun terbaharu, ia menjadi dikenali untuk sistem pemeringkatan dan laporan tahunannya terhadap kolej, sekolah siswazah dan hospital A.S.

Sejak Jun 2008, majalah ini secara beransur-ansur mengurangkan kekerapan penerbitannya tiga kali, mula-mula daripada mingguan kepada dua minggu sekali, kemudian bulanan pada November 2008. Pada November 2010, dilaporkan bahawa ia akan bertukar format kepada dalam talian sahaja, dengan isu Disember merupakan edisi cetak yang terakhir; bagaimanapun ia akan tetap menerbitakan isu cetak khas terhadap laporan kolej, hospital dan kewangan peribadi.

Nota
----

1. ↑  "Average Total Paid & Verified Circulation for Top 100 ABC Magazines". Association of Magazine Media. Dicapai pada 2010-11-09.
2. ↑  Pérez-Peña, Richard. "U.S. News Plans to Publish Biweekly and Expand Consumer Focus". *The New York Times*. 11 Jun 2008.
3. ↑  Pérez-Peña, Richard. "U.S. News Will Become a Monthly Magazine". *The New York Times*. 4 November 2008.
4. ↑

Pautan luar
-----------

* Tapak rasmi

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Perpustakaan negara | 
* Norway
* Jerman

 |
Logo UCAS
Perkhidmatan Kemasukan Universiti dan Kolej (UCAS; AFA: /ˈjuːkæs/) merupakan pertubuhan di UK dan peranannya ialah mengurus proses permohonan untuk universiti British.

UCAS berpusat dekat Bukit Marle di Cheltenham di persimpangan B4075 dan A435 berdekatan Litar Perlumbaan Cheltenham dan tempat pertukaran kenderaan. UCAS ditubuhkan pada tahun 1992 selepas penggabungan Majlis Pusat Kemasukan Universiti dan Sistem Kemasukan Pusat Politeknik dan nama UCAS ialah singkatan terdahulu UCCA dan PCAS. Oleh sebab sebahagian besar universiti dan kolej pengajian tinggi di UK menggunakan perkhidmatan UCAS, semua pelajar yang berhasrat melanjutkan pelajaran ke tahap prasiswazah di UK mesti memohon melalui UCAS. Latihan Guru UCAS ialah perkhidmatan permohonan untuk pelajar pascasiswazah yang ingin menjadi guru. UCAS melaksanakan Perkembangan UCAS, iaitu perkhidmatan yang membenarkan pelajar GCSE mencari dan memohon kerja selepas umur 16 tahun dan kursus latihan pendidikan. Media UCAS merupakan sebuah syarikat yang mengumpul wang dengan menawarkan pertubuhan komersial dan institusi pendidikan suatu cara untuk berhubung dengan pelajar yang berminat.

Rujukan
-------

1. ↑  "SO9524 : UCAS, New Barn Lane". Geograph.org.uk. Dicapai pada 16 September 2010.
**Tic-tac-toe** (atau dikenali sebagai permainan X dan O) ialah sebuah permainan pensil dan kertas untuk dua pemain, **X** dan **O**, yang bergilir-gilir untuk membuat tanda tersebut di dalam sebuah grid 3x3. Biasanya, pemain **X** yang mulakan permainan. Pemain yang berjaya meletakkan tiga tanda mereka berturut-turut sama ada mendatar, menegak, atau menyerong memenangi permainan ini.

Sejarah
-------

Versi awal Tic-tac-toe diperkenalkan dan dimainkan pada zaman Empayar Rom, sekitar abad pertama BC diberi nama *Terni Lapilli*. Pemain perlu meletakkan tanda mereka di ruang kosong untuk terus bermain dan permainan ini dimenangai dengan pemain pertama yang berjaya meletakkan tiga tanda mereka berturut-turut. Namun begitu, menurut buku *Tic Tac Toe: And Other Three-In-A Row Games from Ancient Egypt to the Modern Computer* yang ditulis oleh Claudia Zaslavsky, permainan Tic-tac-toe mungkin berasal dari zaman Mesir Purba. Permainan lain yang menyerupai Tic-tac-toe ialah *Three Men's Morris* yang juga dimainkan di atas grid ringkas dan memerlukan tiga tanda sama berturut-turut untuk menang.

Cetakan pertama yang berkaitan dengan permainan ini diberi nama *Noughts and crosses* muncul pada tahun 1864. Dalam novel *Can You Forgive Her*, 1864, Anthony Trollope merujuk kepada seorang kerani yang bermain *tit-tat-toe*. Pada tahun 1952, permainan video bertajuk OXO merupakan permainan video pertama untuk permainan Tic-tac-toe yang dikeluarkan untuk komputer EDSAC. Dalam permainan video ini, pemain boleh melawan pemain komputer.

Kombinasi
---------

Tic-tac-toe memerlukan pemain untuk melakukan analisis terperinci sebelum meneruskan permainan, seperti kombinasi posisi yang boleh digunakan atau kombinasi permainan.

Kiraan rawak menunjukkan bahawa lebih kurang 19,683 kemungkinan kombinasi susun atur papan permainan (39 kerana setiap ruang mungkin ada X, O atau kosong) dan lebih kurang 362,880 kemungkinan kombinasi permainan (X dan O diletakkan pada posisi berbeza di atas papan permainan)

Rujukan
-------

1. 1 2  Dagonell the Juggler. "Game of the Month: Morris Games". Canisius.edu. Dicapai pada 24 September 2015.
2. ↑  Zaslavsky, Claudia (1982). *Tic Tac Toe: And Other Three-In-A Row Games from Ancient Egypt to the Modern Computer*. Crowell. ISBN 0-690-04316-3.
3. ↑  Trollope, Anthony (1865). *Can You Forgive Her?*. Penguin Classics. ISBN 0-140-43086-5.
4. ↑  David Winter. "Noughts And Crosses - The oldest graphical computer game". Pong-story.com. Dicapai pada 24 September 2015.
Sehelai wang kertas 20 Euro yang dibelakangkan sumber cahaya bagi menunjukkan tera air serta jenis matawangnya.
**Tera air** ialah imej atau corak khas yang kelihatan atas kertas yang terbentuk daripada lorekan dan kecerahan yang pelbagai apabila dihamparkan di hadapan sinaran cahaya (juga pada cahaya yang terpantul berlatar belakang gelap). Kesan ini dihasilkan oleh ketebalan dan ketumpatan yang berbeza dalam kertas tersebut. Tera-tera ini telah digunakan pada setem, matawang dan pelbagai dokumen dalam kegunaan milik pemerintah untuk menghindari pemalsuan atau peniruan barang-barang sebegini.

Adakalanya tera air ini jelas terlihat melalui pemerhatian ringkas, tetapi ada juga jenis tera yang memerlukan penelitian terperinci untuk mengenalpastinya. Pelbagai alat bantuan, misalnya cecair yang membasahkan kertas sampel tanpa merosakkan helaian tersebut, telah dibangunkan untuk tujuan ini. Tanda-tanda ini begitu berguna dalam memeriksa kertas kerana kebolehannya mengenalpasti saiz kertas yang dihasilkan, menandakan tanda dan lokasi kilang serta mentarikhkan pengeluaran kertas, dan juga menentukan kualiti helaian kertas produk akhir.

Kaedah ini pertama kalinya digunakan di Fabriano, Itali, pada tahun 1282; di mana tanda yang dikehendaki dihasilkan dengan mengolah ketebalan pada kertas yang masih dalam keadaan basah, seterusnya menghasilkan bayangan yang kelihatan.

Rujukan
-------

1. ↑  Biermann, Christopher J. (1996). "7". *Handbook of Pulping and Papermaking* (ed. ke-2). San Diego, California, USA: Academic Press. m/s. 171. ISBN 0-12-097362-6.
2. ↑  Meggs, Philip B. (1998). *A History of Graphic Design* (ed. ke-3). John Wiley & Sons, Inc. m/s. 58. ISBN 978-0-471-29198-5.

Pautan lanjut
-------------

|  |  |
| --- | --- |
|  | Wikimedia Commons mempunyai media berkaitan ***Tera air*** |

* *History of watermark*
* Pangkalan data tera air di Institut Universiti Sejarah Kesenian Belanda (dalam bahasa Inggeris)
* Sejarah tera air dalam Zaman Pertengahan Diarkibkan 2010-11-25 di Wayback Machine (dalam bahasa Jerman)
Istana Cortewalle
**Beveren** merupakan sebuah kawasan perbandaran yang terletak di Flanders Timur, Belgium.

Sejarah
-------

Pada zaman Rom, kawasan Beveren merupakan kawasan penjuru laut yang dilanda air pasang. Serangan yang dilakukan oleh puak Norman pada abad ke-9 membuatkan Flanders dan orang suruhan perlu mempertahankan wilayah ini. Wilayah ini kemudian ditakluk oleh Louis I dari Flanders pada 1334. Beveren menjadi pusat politik tertua di wilayah Waasland dan bahagian barat laut Flanders.

Pada 1570, banjir besar telah melanda kampung ini. Disebabkan bandar ini merupakan bandar strategik, jadi ia digunakan untuk menjadi kubu pertahanan Antwerp dan pihak berkuasa tempatan memutuskan untuk menghapuskan segala empangan yang tinggal. Lima tahun kemudian, bahagian kanan wilayah ini telah dijual.

Beveren menerima impak besar dari Banjir Laut Utara 1953 yang menyebabkan kerosakan pada beribu rumah penduduk. Pada 1960an dan 1970an, peluasan pelabuhan Antwerp diluaskan ke wilayah Kallo. Perkampungan Doel dikurangkan dari 900 penduduk kepada 250 akibat peluasan pelabuhan tersebut.

Penduduk ternama
----------------

* Wilfried Van Moer, pemain bola sepak (l. 1945)
* Kathleen Smet, atlet triathlon (l. 1970)
* Dominique Cornu, pelumba basikal trek (l. 1985)
* Julie Gould, perenang Brisith (l. 1989)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Beveren*** |

* Official website (Belanda)
Logo TERAJU
**Unit Peneraju Agenda Bumiputera** (**TERAJU**) ialah unit strategik di bawah Jabatan Perdana Menteri Malaysia (JPM) yang ditubuhkan pada 8 Februari 2011, untuk menerajui penyertaan ekonomi Bumiputera negara.

TERAJU beroperasi dengan kerjasama **Unit Pemerkasaan Ekonomi Bumiputera (UPEB)** yang berada di 24 kementerian dan Jabatan Perdana Menteri. UPEB terletak di bawah bidang kuasa Majlis Ekonomi Bumiputera (MEB) yang diketuai oleh Perdana Menteri Malaysia. Inisiatif dijalankan bersama-sama dengan agensi kerajaan di pelbagai peringkat, koridor ekonomi, GLC/GLIC, dan sektor swasta.

TERAJU diberi mandat untuk meneruskan lima teras utama di bawah **Pelan Hala Tuju Transformasi Ekonomi Bumiputera (BETR) 2.0** Ini termasuk memperkukuh modal insan, menggalakkan pekerjaan dan pendapatan bernilai lebih tinggi, meningkatkan bahagian Bumiputera dan nilai ekuiti korporat, mengukuhkan keusahawanan, dan meningkatkan pemilikan aset bukan kewangan.

Ia juga diberi mandat untuk memastikan cita-cita dalam pendidikan Bumiputera, kesihatan, sosial dan budaya, persekitaran kehidupan dan kedudukan diangkat ke tahap yang lebih tinggi di bawah inisiatif Transformasi Kesejahteraan Bumiputera Kerajaan Malaysia.

Sehingga 31 Disember 2017, inisiatif ini menghasilkan RM122.2 bilion dalam jumlah nilai yang dicipta untuk Bumiputera, mewujudkan lebih daripada 45,000 pekerjaan, RM14.44 bilion dalam pelaburan swasta melalui dana pemudah caranya, dan mencatatkan RM9.1 bilion dalam permodalan pasaran daripada menyenaraikan syarikat Bumiputera baru muncul di Bursa Malaysia.

Rujukan
-------

1. ↑  "TERAJU official launching by Malaysia Prime Minister". *Borneo Post*. February 9, 2011.
2. ↑  "Malaysian Digest". *Najib Unveils Bumiputera Economic Transformation Roadmap 2.0, A New Look In Empowering Bumiputera Agenda*.

Pautan luar
-----------

* Tapak web rasmi
Bahagian tembok Aurelianus antara pintu-pintu San Sebastiano dan Ardeatina, gambar bertarikh 1974
**Tembok Aurelianus** (Itali: *Mura aureliane*code: it is deprecated ) dibina dalam Roma, Itali semasa zaman Maharaja Aurelianus antara 271 M dan 275 TM; ia menggantikan Tembok Servius merangkumi Bukit-Bukit Roma yang asal di mana ia turut meliputi Campus Martius dan daerah Trastevere di tepi Sungai Tiber. Ia bertahan pada zaman Maharaja tersebut serta Maharaja Probus.

Kawasan diliputi Tembok ini sebanyak 1,400 hektar (3,500 ekar).

Pintu-pintu tembok
------------------

* Porta del Popolo (Porta Flaminia) – titik mula via Flaminia
* Porta Pinciana
* Porta Salaria – titik mula via Salaria
* Porta Pia – titik mula new via Nomentana
* Porta Nomentana – titik mula via Nomentana
* Porta Praetoriana – menuju Castra Praetoria, pangkalan Pengawal Praetoria
* Porta Tiburtina – titik mula via Tiburtina
* Porta Maggiore (Porta Praenestina) – titik mula via Praenestina yang turut menghubungkan tiga akueduk
* Porta San Giovanni – berdekatan Basilica di San Giovanni in Laterano
* Porta Asinaria – titik mula via Tuscolana
* Porta Metronia
* Porta Latina – titik mula via Latina
* Porta San Sebastiano (Porta Appia) – titik mula Via Appia
* Porta Ardeatina
* Porta San Paolo (Porta Ostiense) – berdekatan Piramid Cestius, menuju Basilica di San Paolo fuori le Mura, titik mula via Ostiense

Di Trastevere
* Porta Portuensis
* Porta Aurelia / San Pancrazio
* Porta Settimiana
* Porta Aurelia-Sancti Petri (aatau "Porta Cornelia"

Rujukan
-------

1. ↑  Gadeyne, Dr Jan; Smith, Professor Gregory (2013-05-28). *Perspectives on Public Space in Rome, from Antiquity to the Present Day*. ISBN 9781472404275.

 * p
* b
* s
**Mercu-mercu tanda Rom**Air Pancut Trevi ·
Apollo Belvedere ·
Ara Pacis ·
Batu obelisk ·
Bukit Capitolinus ·
Bukit Palatinus ·
Bukit Quirinal ·
Castel Sant'Angelo ·
Colosseum ·
Esposizione Universale Roma ·
Forum Rom ·
Gereja di Santa Maria Maggiore ·
Gereja Kecil Sistine ·
Gereja Santo Pau di luar Tembok ·
Gereja St. John Lateran ·
Gereja Santo Peter ·
Geto ·
Kebun Bunga Villa Borghese
La Bocca della Verità ·
Laocoön dan Anak-anak Lelakinya ·
Largo di Torre Argentina ·
Palazzo Barberini ·
Palazzo Farnese ·
Pantheum ·
Permandian awam Caracalla ·
Piazza Navona ·
Pulau Tiber ·
Santa Maria di Trastevere ·
Tangga Sepanyol ·
Tembok Aurelianus ·
Tembok Servius ·

Tugu Peringatan Vittorio Emanuele II ·
Pada 5 November, 2017, berlaku satu penembakan massa di Gereja First Baptist yang terletak di Sutherland Springs, Texas, kira-kira 30 batu (48 km) timur bandar San Antonio. Si penembak, Devin Patrick Kelley yang berumur 26 tahun daripada New Braunfels yang berhampiran, telah membunuh 26 orang dan mencederakan 20 orang yang lain. Setelah beliau keluar daripada gereja, beliau telah ditembak sebanyak dua kali oleh orang awam tempatan, kemudian melarikan diri dengan menggunakan kereta beliau. Selepas dikejar, kenderaan Kelley terbabas dan beliau didapati meninggal dunia dengan kesan tembakan senjata di kepala beliau.

Kejadian ini merupakan penembakan massa yang dilakukan oleh seorang individu yang paling berdarah di Texas, selain juga merupakan penembakan paling berdarah di tempat ibadat dalam sejarah moden di Amerika, mengatasi kejadian tembakan di gereja Charleston, Carolina Selatan pada tahun 2015 dan tembakan di kuil Buddha Waddell, Arizona pada tahun 1991.

Kelley telah dilarang oleh undang-undang daripada membeli atau memegang sebarang senjata api atau peluru di sebabkan oleh keganasan domestik dalam satu mahkamah tentera semasa berkhidmat dalam Tentera Udara Amerika Syarikat. Pihak Tentera Udara A.S gagal memasukkan rekod kesalahan ini ke dalam database Pusat Maklumat Jenayah Kebangsaan yang dimiliki oleh Biro Penyiasatan Persekutuan (FBI). Database ini digunakan oleh Sistem Pemeriksaan Latar Belakang Jenayah Segera Kebangsaan yang mana akan menghalang sebarang pembelian. Kesilapan ini mencetus pihak Tentera Udara A.S untuk melakukan sebuah pemeriksaan.

Lihat juga
----------

* Penembakan Chapel Burnette

Rujukan
-------

1. ↑  Andone, Dakin; Hartung, Kaylee; Simon, Darran (November 6, 2017). "At least 26 people killed in shooting at Texas church". CNN.
2. ↑  Ahmed, Saeed (November 6, 2017). "2 of the 5 deadliest mass shootings in modern US history happened in the last 35 days". CNN.
3. ↑  Weill, Kelly (November 5, 2017). "Deadliest Church Shooting in American History Kills at Least 26". *The Daily Beast*.
4. ↑  "FAST FACTS: Deadliest mass shootings in modern US history". Springfield, MO: KY3. November 6, 2017. Dicapai pada November 7, 2017. Cite has empty unknown parameter: `|dead-url=` (bantuan)

Pautan luar
-----------

* First Baptist Church website
**YTL Cement Berhad** (MYX: 8737) merupakan syarikat bahan bangunan Malaysia yang terlibat dalam perniagaan produk simen dan konkrit campuran siap. YTL Cement juga merupakan syarikat konkrit campuran siap terbesar dan memiliki sebanyak 500 pengadun serta mempunyai operasinya di Singapura dan China.

YTL Cement merupakan anak syarikat YTL Corporation dan memiliki lebih daripada 70 kilang bungkusan dan satu armada 700 lori simen, yang beroperasi di seluruh Malaysia.

Syarikat ini telah dianugerahkan projek *turnkey* untuk kawalan pencemaran udara ke Pasukan CTP Itali. Projek di kilang simen Perak-Hanjoong Simen di Pedang Rengas termasuk penukaran elektrostatik (ESP) kilang mentah PL1 sedia ada kepada penapis kain dan peningkatan kipas ekzos yang sedia ada.

Lihat juga
----------

Saingan utama YTL Cement ialah:

* Lafarge

Rujukan
-------

1. ↑  YTL likely to face challenging cement segment TheEdge Market (26 Oktober 2018). Dicapai pada 25 Disember 2018.
2. ↑  YTL Cement buys stake in Perak-Hanjoong for RM200 million *The Star Online* (25 September 2010). Dicapai pada 25 Disember 2010.
3. ↑  YTL Cement orders emissions control upgrades from CTP team GlobalCement (13 Disember 2018). Dicapai pada 25 Disember 2018.
4. ↑  Comparing Lafarge and YTL Cement The Edge Markets (29 Oktober 2010). Dicapai pada 29 Disember 2010.

Pautan luar
-----------

* Tapak web rasmi
Meriam sisi yang berjumlah 74 meriam di sebuah kapal perang layar Perancis
**Tembakan sisi** atau **meriam sisi** adalah bahagian tepi kapal, iaitu pasukan meriam di bahagian sisi kapal perang; atau tembakan yang diselaraskan dalam peperangan laut. Dari abad ke-16 sehingga awal dekad kapal wap, kapal yang mempunyai deretan set meriam di setiap sisi badan kapal. Menembak semua meriam (*tembakan serentak*) pada bahagian tepi dikenali sebagai "broadside". Meriam man-of-war abad ke-18 hanya tepat pada jarak pendek, dan kuasa serangan mereka sederhana, implikasi terhadap kapal berbadan kayu yang tebal hanya boleh ditembusi pada jarak dekat. Kapal kayu ini berlayar semakin dekat dan merapati antara satu sama lain sehingga tembakan meriam menjadi efektif. Masing-masing cuba menjadi yang pertama untuk membedil secara *broadside*, sering memberi satu pihak permulaan yang muktamad dalam pertempuran apabila ia melumpuhkan kapal yang lain.

Nota
----

1. ↑  Platt (1993) p. 18

Rujukan
-------

* Marsden, Peter, *Sealed by Time: The Loss and Recovery of the Mary Rose.* The Archaeology of the *Mary Rose*, Volume 1. The Mary Rose Trust, Portsmouth. 2003. ISBN 0-9544029-0-1
* Platt, Richard,*Man-of-war*. Dorling Kindersley, New York. 1993. ISBN 978-1-56458-321-5.
* Rodger, Nicholas A. M. *The Safeguard of the Sea: A Naval History of Britain 660–1649.* W.W. Norton & Company, New York. 1997. ISBN 0-393-04579-X
* Rodger, N. A. M. (2004). *The Command of the Ocean : a naval history of Great Britain 1649 - 1815*. Penguin History. ISBN 0-14-102690-1.

Bacaan lanjut
-------------

* George Dorsey, "When a U.S. Battleship Fires a Broadside," *The New York Times Magazine*, 30 December 1917.
**Laksamana Merah** (***Vanessa atalanta***) merupakan sejenis kupu-kupu berwarna-warni yang ditemui di kawasan iklim sederhana di Eropah, Asia dan Amerika Utara. Laksamana Merah mempunyai panjang kepak 45–50 mm (1.8–2.0 in). Spesies ini menetap di kawasan yang panas sahaja, tetapi berpindah-randah ke arah utara pada musim bunga, dan adakalanya juga pada musim luruh.

Kupu-kupu yang besar ini dikenali dengan corak kepaknya yang berwarna perang tua, merah dan hitam, dilengkapi jalur-jalur jingga yang merentasi kepak depan serta hujung luaran kepak belakang; tompok putih pada kepak depan dorsal dekat margin depan; palang kemerahan pada permukaan dorsal keempat-empat kepak. Beluncasnya makan netel, sementara yang dewasa menghirup bunga-bunga seperti *Buddleia* dan buah-buahan yang terlebih masak.

Di Eropah utara, ia merupakan antara kupu-kupu terakhir yang kelihatan sebelum tibanya musim sejuk, selalunya menghirup bunga ivy pada hari cerah. Laksamana Merah juga diketahui boleh berhibernasi. Kupu-kupu ini juga berterbangan pada hari-hari musim sejuk yang cerah, terutamanya di Eropah Selatan.

Di Amerika Utara, kupu-kupu ini biasanya membiak dua kali dari Mac hingga Oktober. Kupu-kupu ini berpindah dari selatan menduduki seluruh Amerika Utara menjelang bermulanya musim bunga, dan menghabiskan musim sejuk di selatan Texas.

Kitaran hidup
-------------

* TelurTelur
* Instar awalInstar awal
* Instar akhirInstar akhir
* KepompongKepompong

* Vanessa atalanta*Vanessa atalanta*
* Vanessa atalanta △*Vanessa atalanta* △

Rujukan
-------

1. 1 2  *Vanessa*, funet.fi
2. ↑  Shalaway, Scott. Butterflies in the Backyard. ISBN 0-8117-2695-9 2004, Stackpole Books, Mechanicsburg, Pennsylvania. p.38

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Vanessa atalanta***. |

Templat:TaxonIds
Satu logo Wikijunior dalam cadangan
**Wikijunior** merupakan sebuah subprojek Wikibooks yang mengkhusus dalam buku kanak-kanak. Usaha ini terdiri daripada kedua-duanya sebuah tapak web dan juga sebuah majalah. Tapak web ini kini sedang diusahakan dalam Bahasa Inggeris, Bahasa Denmark, Bahasa Finland, Bahasa Perancis, Bahasa Jerman, Bahasa Itali, Bahasa Jepun, dan Bahasa Sepanyol, tetapi dijangka dalam sekurang-kurangnya 12 bahasa. Wikijunior dibiayai oleh Yayasan John dan Frances Beck.

Kini projek ini sedang mengusahakan tiga siri buku cetakan:

**The Natural World** (Dunia Semulajadi)Siri Biologi/Geografi. Siri ini mengandungi tajuk-tajuk: "Big Cats" (Kucing Besar) dan "Dinosaurs".
**Our World of People**Siri Budaya/Sejarah/Kehidupan/Masyarakat. Siri ini termasuk: "South America" (Amerika Selatan), "Languages" (Bahasa-bahasa), "Kings and Queens of England" (Raja-raja dan Ratu-ratu England), dan "Ancient Civilizations" (Tamadun Awal).
**A World of Discovery and Innovation** (Dunia Penemuan dan Inovasi)Siri Mathematik/Sains/Teknologi. Termasuk: "Solar System" (Sistem Suria), "How Things Work", dan "The Elements" (Unsur-unsur).

Sejarah Projek
--------------

Yayasan Beck menemui Wikimedia untuk mencipta satu set buku wiki untuk golongan muda, dengan menawarkan bantuan mulaan untuknya. Konsep ini diluluskan oleh Lembaga Pemegang Amanah Yayasan Wikimedia pada 16 Oktober 2004. Wikijunior dimulakan pada 24 Oktober di Meta-Wiki oleh kakitangan Wikimedia Danny Wool. Pengusahaan kandungan sebenar bermula pada 7 November 2004 di Wikibooks. 

Bantuan Yayasan Beck hanya untuk menyokong projek ini dengan ruangan pelayan, bukan untuk menerbit atau mengagihkan buku-buku. Perundingan untuk mendapatkan lebih bantuan untuk penciptaan versi cetak sedang berlangsung sejak Julai 2006.

Criticism
---------

Pada tahun 2006 Wikijunior didapati mempunyai purata pembolehbacaan tahap gred 8.

Rujukan
-------

1. ↑  "TAGorg Participates in 2007 Wikimania Conference in Taiwan". *ag-IP-news (23/8/2007)*. Dicapai pada 2007-08-25.
2. ↑  "salinan arkib". Diarkibkan daripada yang asal pada 2006-10-03. Dicapai pada 2007-12-05.
3. ↑  McPherson, Keith (2006-10-01). "Wikis and literacy development". *Teacher Librarian*. Scarecrow Press, Inc. Check date values in: `|date=` (bantuan)

Pautan luar
-----------

* Meta Wiki: Wikijunior
* Wikibooks: Wikijunior

| * l
* b
* s
Projek-projek Yayasan Wikimedia |
| --- |
| Wikibooks (Wikijunior) · Wikimedia Commons · Wikinews · Wikipedia · Wikiquote · Wikisource · Wikispecies · Wikiversity · Wiktionary ·
Wikimania |
**Teori ketenteraan** adalah analisis tingkah laku normatif dan trend dalam hal ehwal tentera dan sejarah ketenteraan, melewati peristiwa-peristiwa yang digambarkan dalam perang, teori tentera, terutamanya kerana pengaruh Clausewitz pada abad ke-19, cuba untuk merangkumkan hubungan budaya, politik dan ekonomi yang kompleks antara masyarakat dan konflik yang mereka buat.

Teori dan konsep peperangan telah berubah di tempat-tempat yang berlainan sepanjang sejarah manusia. Sun Tzu yang berbangsa China diiktiraf oleh para cendiakawan sebagai salah seorang ahli teori terawal tentera. Buku ikoniknya *Art of War* meletakkan asas-asas untuk perancangan operasi, taktik, strategi dan logistik.

Lihat juga
----------

* Doktrin tentera
* Senarai penulis buku tentera

Rujukan
-------

* Sun Tzu (2003). *The Art of War*. New York City: Barnes & Noble Books. ISBN 978-1-59308-016-7.
* Clausewitz, Carl Von (1976). *On War*. Edited and translated by Michael Howard and Peter Paret (ed. Revised 1984). Princeton: Princeton University Press. ISBN 0-691-05657-9.

Nota
----

1. ↑  For more on scholars valuation of *The Art of War*, see the Wikipedia article The Art of War
Abdelhafid dari Maroko
**Abdelhafid dari Maghribi** (atau **Mulai Abd al-Hafiz**) (1873[*perlu rujukan*]–1937) (Arab: عبد الحفيظcode: ar is deprecated ) merupakan Sultan Maghribi yang berkuasa dari tahun 1908 sehingga 1912, sebagai sebahagian daripada Dinasti Alaouite. Beliau merupakan pewaris dari Abdelaziz dari Maghribi, adiknya.

Pada 30 Mac 1912, Abdelhafid menandatangani Traktat Fez, yang menjadikan Maghribi sebagai naungan Perancis.

Rujukan
-------

1. ↑  "Biography of Mulai Abd al Hafiz". Diarkibkan daripada yang asal pada 2015-07-04. Dicapai pada 2013-11-05.
2. ↑  Long, David E. (2002). *The Government and Politics of the Middle East and North Africa*. m/s. 393. Unknown parameter `|coauthors=` ignored (`|author=` suggested) (bantuan)

Pautan luar
-----------

* Morocco Alaoui dynasty Diarkibkan 2005-08-29 di Wayback Machine
* History of Morocco Diarkibkan 2007-03-29 di Wayback Machine

|
|  |
| Didahului oleh**Abdelaziz** | **Sultan Maghribi**1908–1912 | Diikuti oleh:**Yusef** |

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Wikidot.com** merupakan sebuah servis rangkaian sosial dan perkhidmatan hos wiki, dibangunkan di Toruń, Poland. Wikidot Inc. yang memiliki dan menguruskan Wikidot.com, telah diperbadan di Delaware, Amerika Syarikat, iaitu Bahagian Korporasi, fail bernombor 4326793.

Wikidot.com telah dilancarkan pada 1 Ogos, 2006 dan menjelang tahun 2009 telah menjadi *wiki farm* (istilah yang turut merujuk kepada khidmat hos ini) ketiga terbesar di dunia, di mana 400,000 pengguna menguruskan 120,000 laman web di samping kandungan sebesar 3.9M ciptaan mereka sendiri (setakat 1 Oktober 2009). Wikidot.com telah berkembang dengan kadaran 400-500 pengguna baru setiap hari. Wikidot.com telah membesar dua kali ganda berbanding saiznya tahun lepas.

Sejarah ringkas
---------------

Wikidot.com dimiliki dan diuruskan oleh Wikidot Inc. diperbadan di Delaware, AS pada tahun 2007 oleh Wikidot.com oleh pengasas Michał Frąckowiak dan sekumpulan pelabur. Wikidot.com dibangunkan di Poland dan diterbitkan sebagai sumber terbuka *(open source)* pada bulan Januari 2008. Wikidot Inc. mendapat hasil daripada pengiklanan dan perkhidmatan lain seperti lesen-lesen sokongan. Pejabat-pejabat operasi syarikatnya terletak di Toruń, Poland

Wikidot telah sentiasa mendapat tempat dalam 10,000 laman-laman web oleh Alexa sejak awal tahun 2008, dan kini menduduki tempat pertama dalam lingkungan 4,000.

Rujukan
-------

1. 1 2  Wikidot: Tentang kami
2. ↑  "Arkib Statistik Wikidot". Diarkibkan daripada yang asal pada 2013-12-02. Dicapai pada 2010-07-28.
3. ↑  Data statistik Alexa untuk Wikidot

Pautan luar
-----------

* (Inggeris) Laman utama Wikidot
* (Inggeris) Forum Komuniti dan Sokongan
* (Inggeris) [

  

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Api unggun sewaktu berkemah
**Unggun Api** ialah unggunan api di ruang luar yang dinyalakan dengan kayu bakar, potongan kayu, atau dahan, ranting, jerami, atau daun-daun kering. Orang yang berkhemah, berkelah atau peminat kegiatan dalam hutan sering membuat unggun api sewaktu berkhemah atau melakukan kegiatan secara terbuka.

Unggunan api dinyalakan untuk melindungi diri daripada binatang buas, memanaskan badan, isyarat bahaya, upacara keagamaan atau perayaan, atau sebagai perapian untuk memasak makanan. Sewaktu berkhemah, orang sering berkumpul di sekitar unggun api untuk menyanyi, menari, atau bermain. Bahan makanan seperti ubi keledek, ubi kayu, atau jagung sering dimasak dengan cara dibakar dengan api unggun. Makanan juga boleh ditusuk dengan ranting kayu atau tongkat besi sebelum dipanggang. Alat masak seperti cerek dan periuk juga boleh digunakan di atas perapian dengan bantuan tungku dari batu atau kayu.

Potongan kayu atau ranting disusun ke atas dengan memberi ruang antara susunan kayu agar api cukup mendapat oksigen, dan api unggun boleh menyala hingga kayu habis dibakar. Angin kencang, kabut, kayu yang basah, udara yang sangat lembab, dan lokasi yang kekurangan oksigen merupakan penyebab api unggun sukar menyala.

Bahaya kebakaran
----------------

Api unggun yang menyala secara tidak terkawal boleh menyebabkan kebakaran hutan atau gambut. Percikan bara api yang dibawa angin boleh menjadi salah satu penyebab kebakaran. Daun kering di permukaan tanah dan semak-semak yang turut terbakar menjadikan api cepat menjalar.

Bahaya kebakaran dapat dihindari dengan membuat api unggun di tempat terbuka yang jauh dari pokok-pokok, semak-semak, atau benda-benda yang mudah terbakar. Lokasi sekitar api unggun harus bebas dari rumput, daun, atau ranting kering yang mudah terbakar. Api unggun sebaiknya tidak dinyalakan di atas tanah yang di bawahnya terdapat akar-akar pohon atau gambut untuk menghindari kebakaran di bawah tanah yang tidak kelihatan. Kebakaran dapat dicegah dengan menutup bahagian bawah unggun dengan tanah atau pasir sebelum menyusun kayu atau ranting untuk api. Selain itu, air dan tanah perlu disediakan secukupnya untuk memadamkan api tersebut. Walaupun sudah dipadamkan, api harus betul-betul dipastikan sudah padam dengan menyiram air dan dikambus dengan tanah atau pasir.

Amalan antarabangsa
-------------------

Dalam bahasa Inggeris, unggun api yang dibuat sewaktu berkhemah disebut *campfire*, sedangkan unggunan yang lebih besar disebut *bonfire*. Istilah *bonfire* digunakan untuk api yang dinyalakan untuk upacara keagamaan atau perayaan. Asal-usul kata *bonfire* ialah tradisi orang Celt yang membakar tulang-tulang haiwan yang disebut *bone fire* (api tulang) untuk mengusir roh jahat. Setiap bulan November di Great Britain dilangsungkan perayaan unggun api dipanggil Malam Guy Fawkes. Di Ireland Utara, Pertempuran Boyne 12 Julai 1690 diperingati dengan menyalakan api unggun.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Api unggun***. |

* Teknik Membuat Api Buletin Wanadri
Peta Channel Tunnel.
Terminal British di Cheriton, Folkestone.
**Terowong Selat** (Bahasa Inggeris: **Channel Tunnel**, Perancis: ***le tunnel sous la Manche***code: fr is deprecated ) merupakan satu terowong kereta api sepanjang 51.5 km (31 batu) di bawah Selat Inggeris di Selat Dover. Ia menyambungkan Folkestone, Kent di England dengan Coquelles dekat Calais di utara Perancis.

Terowong ini merupakan satu projek mega lama dan mahal yang terhenti beberapa kali, sebelum akhirnya siap pada 1994. Ia merupakan terowong kereta api kedua terpanjang di dunia, cuma Terowong Seikan di Jepun lebih panjang, namun bahagian bawah lautnya sepanjang 39 km (24 batu) adalah terowong bawah laut terpanjang di dunia. Terowong ini dijalankan oleh Eurotunnel.

2009: Tutup kerana salji
------------------------

Pada Disember 2009, terowong ditutup kerana kadar salji yang tebal dan lebat. Hampir 2000 penumpang terkandas. Penumpang menyalahkan pengendali rel kerana kegagalan tersebut.

Penutupan sementara
-------------------

Pada 9 Julai 2010, ratusan penumpang kereta api Eurostar London - Paris terkandas kerana adanya asap di terowong di bawah Sungai Thames berhampiran restoran Burger King di St Pancras. Pengendali Rangkaian Rel Eurostar mengambil keputusan menutup terowong dan membatalkan 22 pengkhidmatan kereta api laju antara St Pancras dan Ashford, Kent. Selepas siasatan selama 4 jam , terowong itu dibuka semula. Penumpang brjaya keluar di Ebbsfleet di Kent selepas pasukan Bomba Essex dan Kent serta jurutera Rangkaian Rel menyiasat. Penumpang ke Perancis dan ke Brussel , Belgium turut terkandas. Mereka ditawarkan pemulangan tiket dan hotel.

Rujukan
-------

1. ↑  Fire alert forces Eurostar cancellations
2. ↑  Penumpang Eurostar London - Paris terkandas susulan penutupan terowong
3. ↑  Eurostar fire scare strands thousands at St Pancras station

Pautan luar
-----------

* Eurotunnel

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Jerman
* Israel
* Amerika Syarikat

 |
| Lain-lain | 
* Aplikasi Berfaset Terminologi Subjek
* SUDOC (Perancis)
	+ 1

 |
**Variasi** merupakan perbezaan di kalangan organisma yang sama spesies dari segi fenotip dan genotip.

Fenotip
-------

Fenotip merupakan suatu ciri fizikal yang boleh dilihat seperti rupa, warna kulit dan lain-lain. Fenotip dipengaruhi oleh genotip dan persekitaran.

Genotip
-------

Genotip merupakan kandungan genetik di dalam sesuatu organisma. Genotip tidak dapat dilihat dengan mata kasar, dan bergantung kepada pewarisan gen daripada induk-induk organisma.

Gen
---

Gen merupakan unit asas bahan genetik dalam sesuatu organisma, dan terbina daripada rangkai panjang protein yang disebut DNA. Dengan kata lain, genotip merujuk kepada kandungan genetik dalam sel-sel organisma.

Jenis variasi
-------------

Antara variasi individu pada manusia adalah seperti kebolehan mengulung lidah, lekapan cuping telinga, kumpulan darah dan lain-lain lagi.

Terdapat 2 jenis variasi iaitu:

1. Variasi selanjar
2. Variasi tak selanjar

Variasi selanjar
----------------

Variasi selanjar merupakan perbezaan kecil atau kurang jelas yang wujud antara organisma.Contohnya seperti berat badan, ketinggian, kepintaran dan sebagainya.Variasi ini dipengaruhi oleh genotip dan persekitaran.

Variasi tak selanjar
--------------------

Variasi tak selanjar merupakan perbezaan yang besar atau ketara yang wujud antara organisma.Contohnya seperti jenis kumpulan darah, warna mata, kebolehan menggulung lidah dan sebagainya.Variasi ini hanya dipengaruhi oleh genotip.

Punca berlakunya variasi dalam organisma
----------------------------------------

Punca ini dipengaruhi oleh

1. faktor genetik
2. faktor persekitaran
3. faktor genetik berinteraksi antara faktor persekitaran

Faktor genetik
--------------

Faktor genetik boleh mempengaruhi variasi dalam organisma disebabkan oleh 4 faktor iaitu:

1. Meiosis - pindah silang
2. Gabungan rambang kromosom - Mengikut Hukum Mendel II
3. Pembiakan seks - Pengabungan gamet-gamet untuk persenyawaan
4. Mutasi gen - Dipengaruhi oleh tindakan kimia, radioaktif dan sebagainya.Kesimpulannya, mutasi gen ialah perubahan yang berlaku pada gen.

Faktor persekitaran
-------------------

Variasi ini wujud hasil daripada interaksi sesuatu organisma terhadap persekitaran.Hal ini,menjelaskan fenotip sesuatu organisma yang disebabkan oleh interaksi antara faktor persekitaran dengan faktor genetik.

Contoh keadaan di mana fenotip sesuatu organisma dipengaruhi oleh faktor persekitaran seperti:

1. Cahaya matahari - Kadar pendedahan sesuatu organisma terhadap matahari yang mampu menukar warna kulit(genotip).
2. Nutrisi - Pengambilan nutrisi terhadap sesuatu organisma akan mempengaruhi kesihatan, perkembangan tubuh badan, kecergasan minda dan sebagainya
3. Pendidikan - Ilmu yang diserap dan dipraktikan akan mempengaruhi minda untuk cenderung kepada kepintaran.

Rujukan
-------

SASBADI - Master Studi Sasbadi SPM Biologi oleh Mah Chee Wai, Dr.Tina Lim Swee Kim, Nazar Shaarani - ISDN 983-59-2090-7
Dato' **Abdul Malik Mydin**, DSPN; (lahir 1975) adalah perenang solo jarak jauh yang dilahirkan di Pulau Pinang. Beliau terkenal sebagai orang pertama dari Malaysia dan Asia Tenggara yang berjaya berenang merentasi Selat Inggeris pada 3 Ogos 2003 dalam masa 17 jam 42 minit.

Atletik
-------

Abdul Malik adalah seorang perenang dan menduduki tempat kelima dalam perlumbaan 26 km merentasi Tasik Zurich di Switzerland pada bulan Ogos 2002, antara 22 perenang antarabangsa.
Malik juga berenang solo di peringkat tempatan, termasuk berenang di antara Pulau Pinang dan Seberang Perai (7.8 km ke 12 km) .Berenang solo dari Pulau Besar- Mersing (18 km ), dan dari Kuala Perlis ke Kuah (48 km, dalam 14 jam)

Berenang di Selat Inggeris
--------------------------

Abdul Malik mengumumkan hasratnya untuk berenang merentasi Selat Inggeris pada bulan Mei 2003, menetapkan sasaran 18 jam untuk berenang 32,8 km dari England ke Perancis pada bulan Julai atau Ogos, dan menerima bimbingan dan nasihat daripada John van Wisse, jurulatih Australia. Berenang itu pada mulanya ditangguhkan kepada akhir bulan Julai kerana cuaca, dan akhirnya diadakan pada 3 Ogos.

Sepatutnya beliau bermula dari Shakespeare Beach, tetapi menasihati oleh navigasi Mike Oram supaya bermula dari Abbots Beach di Dover , England pada jam 2:02 , 3 Ogos 2003. Malik sampai di Cap Gri Nez di Calais , Perancis pada jam 8:42 , 4 Ogos 2003.Beliau selesai berenang dalam tempoh 17 jam dan 42 minit, hanya 18 minit kurang sasaran Malik 18 jam. Beliau menamatkan renangan lebih awal jika tiada halangan angin pada lima jam terakhir.

Kepulangan beliau disambut sebagai seorang wira negara apabila beliau pulang ke Malaysia pada 9 Ogos 2003. Antara yang menyambut kepulangan beliau ialah Perdana Menteri Malaysia Datuk Seri Dr Mahathir Mohamad dan timbalanya Datuk Seri Abdullah Ahmad Badawi. Mereka melaungkan "Hidup Malik" dan "Malaysia Boleh".

Rekod itu dipecahkan pada 13 Julai 2004 oleh Lennard Lee (20 tahun) yang berenang dalam tempoh 9 jam dan 45 minit.

Kerjaya terkini
---------------

Beliau kini berkhidmat sebagai pengerusi Airport Limo Malaysia, yang menyediakan perkhidmatan limosin lapangan terbang di KLIA.

Pautan luar
-----------

* Rousing welcome for English Channel conqueror Diarkibkan 2007-09-11 di Wayback Machine
Yakitori yang sedang dibakar

**Yakitori** (bahasa Jepun: やきとり) ialah sate khas dari Jepun yang secara amnya menggunakan daging ayam. Potongan daging, kulit, hati, jantung, dan pedal dipotong kecil berukuran sekali gigitan, ditusuk dengan tusukan hirisan buluh, lalu dibakar dengan api arang atau gas.

Satu cucuk Yakitori umumnya hanya berisi satu jenis bahagian ayam, misalnya satu cucuk Yakitori yang terdiri dari 3 hingga 5 potongan daging ayam tidak pernah dicampur dengan potongan hati atau jantung. Untuk mempelbagaikannya, ada juga *Yakitoriya* yang mencampur potongan besar daun bawang dan cendawan shiitake ke dalam Yakitori. Ada juga Yakitori yang berupa Burung Gereja (*Passer montanus*) atau burung kecil lain tanpa dipotong-potong.

Restoran yang hanya menyediakan Yakitori yang disebut *Yakitoriya* (Tukang Yakitori). *Izakaya* (bar/restoran khas Jepun) juga banyak menyediakan Yakitori.

Terdapat Yakitori yang tidak berempah dan tidak bersos melainkan hanya dimakan dengan taburan garam, tapi pada umumnya Yakitori yang sudah dibakar dicelupkan ke dalam sos (bahasa Jepun: *tare*) yang diperbuat daripada kicap, mirin, arak, dan gula sehingga Yakitori mempunyai rasa manis-masin.

Jenis-jenis Yakitori
--------------------

* Daging
* Jantung
* Hati
* Pedal
* Punggung
* Usus
* *Seseri* (daging sekitar leher)
* *Tebasaki* (bahagian hujung kepak ayam)
* *Tsukune* (daging ayam cincang yang dibulatkan)
* *Negima* (gabungan susunan daging, daun bawang, daging)
* *Ikada* (daun bawang sahaja yang ditusuk dengan dua buah cucukan sate)
* *Matsuba* (tulang di antara bahagian dada dan leher ayam)
* *Kappa* (tulang muda ayam yang terdapat di bahagian dada)

Juga mustahil bagi tukang Yakitori menyediakan daging babi atau daging lembu sebagai Yakitori.

Jenis Yakitori mengikut daerah Jepun
------------------------------------

* Di Hakodate dan Muroran, Wilayah Hokkaido, yang dimaksudkan dengan Yakitori adalah bukan sate daging ayam tetapi daging babi. Di Muroran, Yakitori jenis *Negima* bukanlah menggunakan daun bawang, melainkan bawang bombay, dan dimakan bersama mustard.
* Di Bibai, bahagian tengah Wilayah Hokkaido, Yakitori menggunakan daging ayam tetapi tidak dicelupkan ke sos dan hanya dirempah dengan garam. Secucuk Yakitori juga boleh juga campuran daging ayam, kulit, dan tulang muda yang disebut *Motsu*.
* Imabari di Wilayah Ehime, merupakan kota yang mempunyai jumlah tukang Yakitori nombor dua terbanyak di Jepun. Yakitori di Imabari tidak dibakar di atas arang atau gas, melainkan di atas kuali panas (*Teppan*).